wannaphong/clean_thaiwikipedia huggingface dataset:
# แซนโม
แซนโม หรือ ซัลโม เป็นอาหารประเภทตุ๋นอย่างหนึ่งของไทย พบได้ในชุมชนกุฎีจีน เขตธนบุรี กรุงเทพมหานคร ซึ่งเป็นชุมชนของผู้มีเชื้อสายโปรตุเกสในไทย เป็นอาหารพิเศษที่จะทำให้ช่วงเทศกาลคริสต์มาส วันขึ้นปีใหม่ หรือเทศกาลสำคัญอื่น ๆ ทางศาสนาของชุมชน เพราะมีกรรมวิธียุ่งยาก ทั้งนี้แซนโมจะมีรูปลักษณ์และรสชาติเข้มข้นหรือหวานฉ่ำไปตามความนิยมของแต่ละบ้าน อย่างไรก็ตามแซนโมถือเป็นอาหารที่ยังมีเค้าของอาหารยุโรปมากที่สุด

แซนโมจะใช้เนื้อวัวหรือเนื้อหมูเป็นส่วนประกอบหลักก็ได้ตามความชอบ โดยมากนิยมใช้เนื้อสะโพก บ้างใช้เนื้อสัน หากใช้เนื้อสะโพกจะตัดแบ่งเป็นชิ้น ๆ ชิ้นหนึ่งมีความหนา 2 นิ้ว และความกว้าง 16 นิ้ว แล้วนำมีดแหลมแทงไปในเนื้อเพื่อที่จะเอามันหมูที่หั่นเป็นเส้นยาวซึ่งคลุกเคล้าเข้ากับพริกไทย เกลือ และหอมแดงบุบยัดเข้าไป เพื่อทำให้เนื้อนิ่มขึ้น จากนั้นนำเนื้อดังกล่าวไปคลุกเคล้ากับพริกไทย เกลือ และหอมแดงบุบ ไปทอดในน้ำมันพอหอมแต่ไม่ถึงกับสุก แล้วนำเนื้อดังกล่าวไปต้มในน้ำแกงที่ผสมหัวหอม เกลือ ซอส และซีอิ๊วดำ เพียงเล็กน้อยเพื่อแต่งสีให้สวยงาม จากนั้นใส่ซอสที่หมักเนื้อก่อนหน้าลงไป พร้อมกับนำลูกกระวาน กานพลู พริกไทย และอบเชย ห่อใส่ผ้าขาวใส่ลงในหม้อ เมื่อเนื้อนุ่มดีแล้ว ก็เสิร์ฟด้วยการหั่นเป็นแว่น แลเห็นมันหมูเป็นไส้ข้างใน ส่วนน้ำมันที่ใช้ทอดจะนำไปเคี่ยวให้ข้นเป็นซอสไว้ราดบนเนื้อก่อนเสิร์ฟ โดยรับประทานกับข้าวสวย ขนมปัง หรือรับประทานกับซอสพริก รับประทานเคียงกับมันฝรั่ง แคร์รอต และถั่วลันเตาต้ม
# บาบาฆ็อนนูจญ์
บาบาฆ็อนนูจญ์  หรือ บาบากานูช (, ,)"baba ghanouj" (US) และ  เป็นอาหารเรียกน้ำย่อยอย่างหนึ่งจากลิแวนต์ ประกอบด้วยเนื้อมะเขือม่วงสุกสับละเอียด ผสมกับน้ำมันมะกอก น้ำเลมอน เครื่องปรุงรส และทาฮีนี ตามธรรมเนียมดั้งเดิมจะนำมะเขือม่วงไปอบหรือย่างไฟก่อนนำมาลอกเปลือกออก ทำให้เนื้อมะเขือม่วงมีลักษณะนุ่มและมีกลิ่นรสควันKhayat, Marie Karam; Keatinge, Margaret Clark. Food from the Arab World, Khayats, Beirut, Lebanon. บาบาฆ็อนนูจญ์ถือเป็น เมเซ ("จานเริ่ม") แบบฉบับของอาหารในภูมิภาค บ่อยครั้งยังเสิร์ฟเป็นเครื่องเคียงและเป็นเครื่องจิ้มสำหรับแผ่นแป้งพีตา

มุตับบัล  เป็นอาหารที่มีลักษณะคล้ายกับบาบาฆ็อนนูจญ์ บ้างว่าเป็นบาบาฆ็อนนูจญ์รูปแบบที่เผ็ดกว่า มุตับบัลประกอบด้วยมะเขือม่วงย่างแล้วนำไปบด ผสมกับทาฮีนี เกลือ พริกไทยดำ กระเทียม น้ำเลมอน และมักใส่โยเกิร์ตลงไปด้วย

 ศัพทมูล 
คำว่า บาบา  เป็นคำภาษาอาหรับที่แปลว่า "บิดา" และเป็นศัพท์แสดงความรัก ส่วน ฆ็อนนูจญ์  อาจเป็นชื่อบุคคล นอกจากนี้ยังมีการตีความชื่อที่ประกอบขึ้นจากสองคำนี้ว่าหมายถึง "บิดาแห่งการเกี้ยวพาราสี" หรือ "คุณพ่อที่ถูกตามใจ/คุณพ่อเจ้าชู้" หรือ "คุณพ่อแก่ ๆ ที่ถูกโอ๋จนเสียนิสัย" นอกจากนี้ยังไม่เป็นที่ทราบแน่ชัดว่า บาบา หมายถึงมะเขือม่วงหรือหมายถึงคนจริง ๆ ที่หมกมุ่นกับอาหารจานนี้กันแน่

รูปแบบ
บาบาฆ็อนนูจญ์ในตำรับอาหรับตะวันออกแตกต่างกับในลิแวนต์เล็กน้อย ตรงที่การปรุงด้วยผักชีและยี่หร่า ส่วนแบบลิแวนต์อาจโรยหน้าด้วยพาร์สลีย์หรือผักชีซอยละเอียดเท่านั้น

กิล มากส์ นักเขียนและนักประวัติศาสตร์อาหาร เขียนไว้ว่า "ชาวอิสราเอลเรียนรู้วิธีการทำบาบาฆ็อนนูจญ์มาจากชาวอาหรับ" ตำรับอาหารอิสราเอลเรียกอาหารจานนี้ว่า salat ḥatzilim และทำมาจากมะเขือม่วงย่างหรือผัด ผสมกับมายองเนส เกลือ เลมอน และหอมใหญ่สับละเอียดLevy, F. Feast from the Mideast (2003) p.41 และมักราดด้วยน้ำมันมะกอกก่อนเสิร์ฟ
# กีฬายกน้ำหนักในโอลิมปิกฤดูร้อน 2024
กีฬายกน้ำหนักในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจะจัดขึ้นตั้งแต่วันที่ 7 ถึง 11 สิงหาคม ค.ศ. 2024 ที่ ปารีส เอ็กซ์โป ปอร์ต เดอ แวร์ซายส์ มีการเปลี่ยนแปลงที่สำคัญหลายอย่างในการแข่งขันกีฬายกน้ำหนักสำหรับปารีส 2024 เนื่องจากจำนวนรุ่นน้ำหนักถูกตัดจาก 14 รุ่นในโตเกียวเหลือ 10 รุ่น นอกจากนี้ นักยกน้ำหนักมีจำนวนทั้งหมด 120 คน โดยแบ่งเป็นชายและหญิงเท่า ๆ กัน จะแข่งขันกันในแต่ละรุ่นน้ำหนักทั้ง 10 รุ่น ซึ่งลดลงอย่างมากจากรายชื่อทั้งหมด 196 คนในการแข่งขันครั้งก่อนหน้า

 การคัดเลือก 

โควตาในการแข่งขันยกน้ำหนักมีจำนวน 120 ที่สำหรับโอลิมปิก 2024 ที่ปารีส โดยมีการแบ่งสัดส่วนอย่างเท่าเทียมกันระหว่างชายและหญิง ซึ่งจำนวนโควตาลดลงเกือบแปดสิบที่เมื่อเทียบกับโอลิมปิก 2020 ที่โตเกียว คณะกรรมการโอลิมปิกแห่งชาติที่มีสิทธิ์สามารถส่งนักกีฬายกน้ำหนักสูงสุดเพศละสามคน โดยแต่ละคนจะต้องอยู่ในรุ่นน้ำหนักที่ต่างกัน

นักกีฬาจำนวนมากกว่าร้อยละแปดสิบสามของโควตาทั้งหมดจะได้รับการจัดอันดับให้เป็นนักกีฬายกน้ำหนักอันดับสูงที่สุดสิบอันดับแรกในรุ่นน้ำหนักต่าง ๆ ทั้งสิบรุ่น ผ่านการจัดอันดับรอบคัดเลือกโอลิมปิกของสหพันธ์ยกน้ำหนักระหว่างประเทศ (IWF) ซึ่งดำเนินช่วงเวลาตั้งแต่ 1 สิงหาคม 2022 ถึง 28 เมษายน 2024 นอกจากนี้ยังมีอีกห้าสิทธิ์ต่อเพศที่มอบให้กับนักกีฬายกน้ำหนักที่มีคะแนนสูงสุดและอยู่นอกสิบอันดับแรกโดยพิจารณาจากสถานะตัวแทนทวีป (แอฟริกา อเมริกา เอเชีย ยุโรป หรือโอเชียเนีย) ตามรายชื่อดังกล่าว

ประเทศเจ้าภาพฝรั่งเศสจะได้รับโควตาในการแข่งขันยกน้ำหนักชายและหญิงเพศละสองที่ นอกจากนี้ยังมีโควตาอีกสามที่ต่อเพศที่ได้รับสิทธิ์จากหลักการความเป็นสากล (Universality) เพื่อให้นักยกน้ำหนักของประเทศที่มีสิทธิ์สามารถเข้าร่วมแข่งขันในโอลิมปิก 2024 ที่ปารีส

 รูปแบบการแข่งขัน 
เมื่อวันที่ 14 มิถุนายน 2022 สหพันธ์ยกน้ำหนักระหว่างประเทศได้ประกาศรุ่นน้ำหนักใหม่สำหรับโอลิมปิกที่ปารีส 2024 อย่างเป็นทางการ โดยจำนวนเหรียญรางวัลทั้งหมดลดลงจากสิบสี่เป็นสิบเหรียญ ในประเภทการแข่งขันยกน้ำหนักนั้น ยังคงให้มีรุ่นน้ำหนัก 61 และ 73 กิโลกรัมชาย และรุ่นน้ำหนัก 49 และ 59 กิโลกรัมหญิงอยู่เช่นเดียวกับในโอลิมปิกฤดูร้อน 2020 ที่โตเกียว รายการต่อไปนี้คือรุ่นน้ำหนักอย่างเป็นทางการสำหรับผู้ชายและผู้หญิงตามลำดับ

รุ่นน้ำหนักชาย
 61 กก.
 73 กก.
 89 กก.
 102 กก.
 +102 กก.

รุ่นน้ำหนักหญิง
 49 กก.
 59 กก.
 71 กก.
 81 กก.
 +81 กก.

 ตารางการแข่งขัน 
+ตารางเวลา rowspan=2   พฤ 8ศ 9 ส 10                     รุ่นน้ำหนักชาย61 กก. ชาย F     73 กก. ชาย   F   89 กก. ชาย   F    102 กก. ชาย    F  +102 กก. ชาย     F รุ่นน้ำหนักหญิง49 กก. หญิง  F    59 กก. หญิง  F    71 กก. หญิง    F  81 กก. หญิง     F  +81 กก. หญิง     F

เวลาท้องถิ่น CEST
F: การแข่งขันชิงเหรียญรางวัล (Final)

 สรุปเหรียญรางวัล 
 ตารางสรุปเหรียญ 

 รายการชาย 
61 กิโลกรัม   310 กก.    303 กก.   298 กก.73 กิโลกรัม   354 กก.   346 กก.   344 กก.89 กิโลกรัม   404 กก. WR, OR    390 กก.   384 กก.102 กิโลกรัม   406 กก.    404 กก.   402 กก. +102 กิโลกรัม   470 กก.    467 กก.   461 กก.

WR: สถิติโลกในกีฬายกน้ำหนักโอลิมปิก
OR: สถิติโอลิมปิกในกีฬายกน้ำหนัก

 รายการหญิง 
49 กิโลกรัม   206 กก.    205 กก.   200 กก.59 กิโลกรัม   241 กก. OR   236 กก.   235 กก.71 กิโลกรัม   262 กก.   257 กก.   256 กก.81 กิโลกรัม   275 กก. OR   268 กก.   267 กก. +81 กิโลกรัม   309 กก.   299 กก.   288 กก.

OR: สถิติโอลิมปิกในกีฬายกน้ำหนัก
# เดอะ มาร์จินอล เซอร์วิส
เดอะ มาร์จินอล เซอร์วิส (The Marginal Service) เป็นซีรีส์อนิเมะโทรทัศน์ออริจินอลญี่ปุ่น ผลิตโดยสตูดิโอ 3เฮิรตซ์ และอำนวยการผลิตโดยไซเกมส์ กำกับโดยมาซายูกิ ซาโกอิ เขียนบทโดยเค็นตะ อิฮาระ และออกแบบตัวละครโดยโยชิโอะ โคซาไก ออกอากาศตั้งแต่เดือนเมษายนถึงมิถุนายน พ.ศ. 2566 เพลงเปิดชื่อเพลงว่า "Quiet explosion" ร้องโดยมาโมรุ มิยาโนะ

 ตัวละคร 

 รายชื่อตอน 

 หมายเหตุ
# ยำใหญ่
ยำใหญ่ เป็นอาหารไทยประเภทยำซึ่งมีรสชาติเปรี้ยว เค็ม เผ็ด หวาน เหตุที่ชื่อยำใหญ่เพราะประกอบด้วยวัตถุดิบหลักทั้งเนื้อสัตว์ ผัก และเครื่องต่าง ๆ ราว 20 อย่าง เช่น ใส่แตงกวา ไข่ต้ม กุ้งต้ม หมูต้ม หนังหมู เห็ดหูหนู หัวผักกาดขาว ใบสะระแหน่ ใบโหระพา ฯลฯ และใช้เครื่องปรุงน้ำยำ รสชาติยำใหญ่นั้นเผ็ดเค็มนำ ไม่เน้นหวาน หอมกลิ่นกระเทียม พริกสด รากผักชี และได้ความเผ็ดหอมจากพริกไทย ในปัจจุบันหารับประทานได้ยาก จะทำขึ้นโต๊ะเสิร์ฟในวาระพิเศษ เช่น งานรวมญาติในเทศกาลต่าง ๆ

ยำใหญ่เป็นอาหารโบราณปรากฏอยู่ใน กาพย์เห่ชมเครื่องคาวหวาน พระราชนิพนธ์ในพระบาทสมเด็จพระพุทธเลิศหล้านภาลัย รัชกาลที่ 2 ความว่า

ในบทประพันธ์กล่าวถึง "น้ำปลาญี่ปุ่น"  จากข้อมูลงานวิจัย "กาพย์เห่ชมเครื่องคาวหวาน กาพย์เห่นิราศแรมรสร้าง" โดย ศาสตราจารย์ชลดา เรืองรักษ์ลิขิต ว่า น้ำปลาญี่ปุ่นดังกล่าวนั้นเป็นน้ำปลาที่น่าจะเข้ามากับเรือสินค้าที่เดินทางมายังกรุงเทพ น้ำปลาญี่ปุ่นนั้นมีรสชาติที่ไม่เค็มเท่ากับน้ำปลาไทย แต่อย่างไรก็ตามน้ำปลาญี่ปุ่นในที่นี้ก็ไม่น่าจะใช่ซอสโชยุ ในตำรา แม่ครัวหัวป่าก์ ของท่านผู้หญิงเปลี่ยน ภาสกรวงศ์ ก็เจาะจงใช้น้ำปลาญี่ปุ่นปรุงรสเค็ม 

ในปัจจุบันได้ใช้น้ำปลาไทยแทน ทั้งยังหาข้อสรุปไม่ได้ว่าน้ำปลาญี่ปุ่นที่ปรากฏในสำรับอาหารไทยตำรับในรั้วในวังนั้นใช่น้ำปลาญี่ปุ่นจริงหรือไม่ กฤช เหลือลมัย สันนิษฐานว่าน้ำปลาสูตรพิเศษของญี่ปุ่นคือการนำไปหมักกับซีอิ๊วชั้นดี ส่วนศาสตราจารย์ชลดา เรืองรักษ์ลิขิต สันนิษฐานได้ว่า เป็นน้ำปลาสูตรพิเศษที่นำไปหมักกับซีอิ๊วดี ๆ ก็ได้
# เฮาส์ออฟไฟว์ลีฟส์
เฮาส์ออฟไฟว์ลีฟส์  เป็นซีรีส์มังงะญี่ปุ่น แต่งเรื่องและวาดภาพโดยนัตสึเมะ โอโนะ ตีพิมพ์ในนิตยสารอิกกิรายเดือน นิตยสารมังงะแนวเซเน็งของสำนักพิมพ์โชงากูกังตั้งแต่เดือนพฤศจิกายน พ.ศ. 2548 ถึงกรกฎาคม พ.ศ. 2553 รวบรวมตีพิมพ์เป็นหนังสือมังงะรวมเล่ม (ทังโกบง) ในเครืออิกกิคอมิกซ์ทั้งหมด 8 เล่ม ซีรีส์อนิเมะโทรทัศน์ดัดแปลง 12 ตอน ผลิตโดยสตูดิโอแมนโกลบ กำกับและเขียนบทโดบโทโมมิ โมจิซูกิ ออกอากาศทางผังรายการโนอิตามินะของช่องฟูจิทีวีตั้งแต่เดือนเมษายนถึงกรกฎาคม พ.ศ. 2553

 ตัวละคร
# อลิสในแดนมรณะ
อลิสในแดนมรณะ  เป็นซีรีส์มังงะญี่ปุ่นแนวระทึกใจ เขียนและวาดโดย ฮาโระ อาโซ ตีพิมพ์ครั้งแรกในโชเน็งซันเดย์เอส นิตยสารโชเน็งมังงะของโชงากูกัง ตั้งแต่เดือนพฤศจิกายน ค.ศ. 2010 ถึง มีนาคม ค.ศ. 2015 และย้ายไปที่โชเน็งซันเดย์รายสัปดาห์ ออกเล่มตั้งแต่เดือนเมษายน ค.ศ. 2015 ถึง มีนาคม ค.ศ. 2016 บทต่าง ๆ ของมังงะถูกรวบรวมเป็นหนังสือรวมเล่มทังโกบง 18 เล่ม มังงะมีลิขสิทธิ์ในประเทศไทยโดยสำนักพิมพ์วิบูลย์กิจ อลิสในแดนมรณะ ได้รับการดัดแปลงเป็นโอวีเอ 3 ตอน เผยแพร่ระหว่างเดือนตุลาคม ค.ศ. 2014 ถึง กุมภาพันธ์ ค.ศ. 2015 ละครชุดภาคคนแสดง ผลิตโดยเน็ตฟลิกซ์ และกำกับโดยชินซูเกะ ซาโต เผยแพร่ทั่วโลกตั้งแต่เดือนธันวาคม ค.ศ. 2020 ถึง ธันวาคม ค.ศ. 2022

จนถึงเดือนมีนาคม ค.ศ. 2016 อลิสในแดนมรณะ สามารถจำหน่ายได้กว่า 1.3 ล้านเล่ม เล่มที่ 11 ขึ้นอันดับที่ 48 บนชาร์ตมังงะออริคอนประจำสัปดาห์ และ จนถึงวันที่ 22 มิถุนายน ค.ศ. 2014 สามารถขายได้ 21,496 เล่ม

 เรื่องย่อ 
อาริซุ, คารูเบะ และโชตะ กลุ่มเพื่อนและนักเรียนมัธยมศึกษาปลาย เบื่อหน่ายกับชีวิตปัจจุบันของพวกเขา ระหว่างเทศกาลดอกไม้ไฟ อาริซุภาวนาว่าเขาสามารถใช้ชีวิตในอีกโลกหนึ่งที่น่าตื่นเต้นกว่านี้ เช่นนั้น คำขอของเขาเป็นจริง และทั้งสามถูกส่งไปยังโลกคู่ขนานที่ดูเหมือนพึ่งผ่านพ้นความหายนะ หลังจากที่เข้าไปสู่งานเทศกาลที่ว่างเปล่า พวกเขาได้รับการต้อนรับโดยผู้หญิงที่บอกว่าพวกเขา "ได้เข้าร่วมเกมแล้ว" หลังจากผ่านเกมได้สำเร็จ เธอเปิดเผยต่อพวกเขาว่า ในบอเดอร์แลนด์ พวกเขาต้องเล่นเกมเพื่อเอาตัวรอด

 หมายเหตุ
# สโมสรฟุตบอลเชียงราย ล้านนา
สโมสรฟุตบอลเชียงราย ล้านนา เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดเชียงราย ปัจจุบันเล่นในไทยแลนด์ เซมิโปรลีก โซนภาคเหนือ

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2562 ไทยแลนด์ อเมเจอร์ลีกโซนภาคเหนือ 5 3 2 0 13 3 11 รองชนะเลิศ ไม่ได้เข้าร่วม ไม่ได้สามารถเข้าร่วม 2563–64 ไทยลีก 3โซนภาคเหนือ 15 2 2 11 7 26 8 อันดับที่ 11 ไม่ได้เข้าร่วม รอบคัดเลือกรอบแรก  ธนวิชญ์ คำจ้อย พิษณุศักดิ์ ชื่นบัวอินทร์ 2 2564–65 ไทยลีก 3โซนภาคเหนือ 22 4 6 12 16 38 18 อันดับที่ 10 ไม่ได้เข้าร่วม รอบคัดเลือกรอบสอง  ธนวิชญ์ คำจ้อย 6 2565–66 ไทยลีก 3โซนภาคเหนือ 22 2 2 18 20 64 8 อันดับที่ 12 ไม่ได้เข้าร่วม รอบคัดเลือกรอบสอง  บะซัม รัดวัน มะห์มูด มุฮัมมัด อะฟิฟย์ 4

แชมป์รองแชมป์อันดับที่สามเลื่อนชั้นตกชั้น

 ผู้เล่น 
 ผู้เล่นชุดปัจจุบัน 

 เกียรติประวัติ 
ไทยแลนด์ อเมเจอร์ลีก
 รองชนะเลิศ โซนภาคเหนือ : 2562
 ชนะเลิศ โซนภาคเหนือตอนบน : 2562
# ช่างฝีมือไซโต้ไปสู่ต่างโลก
ช่างฝีมือไซโต้ไปสู่ต่างโลก  เป็นซีรีส์มังงะญี่ปุ่นแนวจินตนิมิต แต่งเรื่องและวาดภาพโดยคาซูโตโมะ อิจิโตโมะ เผยแพร่ออนไลน์ทางเว็บไซต์คอมิกวอร์กเกอร์ของสำนักพิมพ์คาโดกาวะโชเต็งตั้งแต่เดือนตุลาคม พ.ศ. 2561 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 ซีรีส์อนิเมะโทรทัศน์ดัดแปลงผลิตโดยสตูดิโอซี2ซี ออกอากาศตั้งแต่เดือนมกราคมถึงมีนาคม พ.ศ. 2566

 เนื้อเรื่อง 
ไซโต้ ช่างฝีมือหนุ่มจากญี่ปุ่น รู้สึกว่าตนไม่คู่ควรกับการทำอาชีพนี้แม้ว่าจะมีฝีมือที่พัฒนาขึ้นก็ตาม หลังจากถูกเจ้านายที่ไม่เห็นคุณค่าไล่ออกจนรู้สึกหดหู่ ไซโต้ก็บังเอิญเดินตัดหน้ารถบรรทุกที่แล่นมาด้วยความเร็ว จากนั้นจึงถูกส่งมายังต่างโลก ที่ซึ่งเขาได้เข้าร่วมปาร์ตี้นักผจญภัย คอยช่วยสนับสนุนเพื่อนร่วมปาร์ตี้ทั้งการช่วยถืออุปกรณ์ สะเดาะกุญแจ และเตือนความจำ

 ตัวละคร 

ช่างฝีมือชาวญี่ปุ่นที่ประสบปัญหาหน้าที่การงานไม่มั่นคงในโลกเดิมที่จากมาแต่มีความสามารถมาก มีทักษะในการประเมิน ซ่อมบำรุงอุปกรณ์ และสะเดาะกุญแจ เป็นที่พึ่งพาของสมาชิกร่วมปาร์ตี้นักผจญภัย

ราชามาเดรากะ

 สื่อ 
 มังงะ 
ช่างฝีมือไซโต้ไปสู่ต่างโลก แต่งเรื่องและวาดภาพโดยคาซูโตโมะ อิจิโตโมะ ซีรีส์มังงะเผยแพร่ออนไลน์ทางเว็บไซต์คอมิกวอร์กเกอร์ของสำนักพิมพ์คาโดกาวะโชเต็งตั้งแต่เดือนตุลาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 ในวันที่ 23 ธันวาคม พ.ศ. 2566

 หนังสือมังงะ 

 อนิเมะ 
ในวันที่ 19 มกราคม พ.ศ. 2565 มีการประกาศดัดแปลงช่างฝีมือไซโต้ไปสู่ต่างโลกเป็นซีรีส์อนิเมะโทรทัศน์ ผลิตโดยสตูดิโอซี2ซี กำกับโดยโทชิยูกิ คูโบโอกะ เขียนบทโดยเค็นตะ อิฮาระ ออกแบบตัวละครโดยโยโกะ ทานาเบะ และแต่งดนตรีประกอบโดยโทโมตากะ โอซูมิ ซีรีส์อนิเมะออกอากาศตั้งแต่วันที่ 8 มกราคม ถึงวันที่ 26 มีนาคม พ.ศ. 2566 ทางช่อง AT-X และเครือข่ายอื่น ๆ เพลงเปิดชื่อเพลงว่า "kaleidoscope" ร้องโดย Teary Planet ส่วนเพลงปิดชื่อเพลงว่า  ร้องโดย Konoco อนิพลัสได้ลิขสิทธิ์เผยแพร่ในภูมิภาคเอเชียตะวันออกเฉียงใต้

 รายชื่อตอน 

 หมายเหตุ
# กีฬาเรือแคนูในโอลิมปิกฤดูร้อน 2024
การแข่งขันกีฬาเรือแคนูในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดการแข่งขันในสองประเภทหลัก ได้แก่ เรือแคนูสลาลอม ซึ่งจะจัดขึ้นตั้งแต่วันที่ 27 กรกฎาคมถึง 5 สิงหาคม และ เรือแคนูสปรินต์ ตั้งแต่วันที่ 6 ถึง 10 สิงหาคม ค.ศ. 2024 ทั้งรายการแคนูสลาลอมและสปรินต์จะจัดแข่งขันที่สตาดโนติกเดอแวร์-ซูร์-มาร์น

เช่นเดียวกับการแข่งขันครั้งก่อนหน้า การแข่งขันจะประกอบด้วย 16 รายการพร้อมการเปลี่ยนแปลงที่สำคัญหลายอย่างในรายการ C-2 และ K-2 1,000 เมตรชาย จะถูกแทนที่ด้วยระยะทางครึ่งหนึ่งของระยะเดิม เปลี่ยนเป็น C-2 และ K-2 500 เมตรชาย เพื่อให้สอดคล้องกับรายการหญิง ปารีส 2024 จะเปิดตัวการแข่งขันเรือคายัคสลาลอมผสมชายและหญิง ซึ่งเป็นส่วนหนึ่งของการขับเคลื่อนโอลิมปิกเพื่อความเท่าเทียมทางเพศ แทนที่การแข่งขันวิ่ง K-1 200 เมตรชายและหญิง

 การคัดเลือก 

คณะกรรมการโอลิมปิกสากลและสหพันธ์เรือแคนูนานาชาติ ได้เปิดตัวระบบการคัดเลือกใหม่สำหรับทั้งประเภทแคนูสลาลอมและสปรินต์ในโอลิมปิกฤดูร้อน 2024

 ประเทศที่เข้าร่วม 
มีผู้เข้าร่วมทั้งสิ้น 58 NOC รวมนักกีฬาทั้งสิ้น 300 คน เรือ 255 ลำ

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 สรุปเหรียญรางวัล 
 ตารางสรุปเหรียญรางวัล 

 สลาลอม 
C-1 ชาย   K-1 ชาย      C-1 หญิง   K-1 หญิง      

 สปรินต์ 
ชาย
C-1 1000 เมตร3:43.16 3:44.33	3:44.68	C-2 500 เมตรLiu HaoJi Bowen1:39.48Gabriele CasadeiCarlo Tacchini1:41.08Joan Antoni MorenoDiego Domínguez1:41.18K-1 1000 เมตร3:24.073:24.763:25.68K-2 500 เมตรJacob SchopfMax Lemke1:26.87Bence NádasSándor Tótka1:27.15Jean van der WesthuyzenThomas Green1:27.29K-4 500 เมตรMax RendschmidtMax LemkeJacob SchopfTom Liebscher1:19.80Riley FitzsimmonsPierre van der WesthuyzenJackson CollinsNoah Havard1:19.84Saúl CraviottoCarlos ArévaloMarcus Cooper WalzRodrigo Germade1:20.05

หญิง
C-1 200 เมตร44.12 WB44.1344.36C-2 500 เมตรXu ShixiaoSun Mengya1:52.81Liudmyla LuzanAnastasiia Rybachok1:54.30Sloan MacKenzieKatie Vincent1:54.36K-1 500 เมตร1:47.36 OB1:48.441:49.76K-2 500 เมตรLisa CarringtonAlicia Hoskin1:37.28Tamara CsipesAlida Dóra Gazsó1:39.39Paulina PaszekJule Hake1:39.46Noémi PuppSára FojtK-4 500 เมตรLisa CarringtonAlicia HoskinOlivia BrettTara Vaughan1:32.20Paulina PaszekJule HakePauline JagschSarah Brüßler1:32.62Noémi PuppSára FojtTamara CsipesAlida Dóra Gazsó1:32.93

WB: สถิติโลก
OB: สถิติโอเชียเนีย
# วงศ์ศักดิ์ สวัสดิ์พาณิชย์
วงศ์ศักดิ์ สวัสดิ์พาณิชย์ (เกิด 27 มิถุนายน พ.ศ. 2494) อดีตอธิบดีกรมการปกครอง ผู้ว่าราชการจังหวัดราชบุรี เคยดำรงตำแหน่งผู้ว่าราชการจังหวัดหนองคาย และเป็นรองผู้ว่าราชการจังหวัดภูเก็ต

 ประวัติ 
วงศ์ศักดิ์ สำเร็จการศึกษารัฐประศาสนศาสตร์มหาบัณฑิต (การวางแผน) มหาวิทยาลัยเคนทักกีสเตต เขาได้รับความสนใจในเชิงบวกอย่างมากในปี 2550 เมื่อเขาลงนามในบันทึกมิตรภาพและความเข้าใจ (MOFU) ระหว่างจังหวัดราชบุรี และศาลาว่าการเมืองโกตากีนาบาลู (KKCH) รัฐซาบะฮ์ ประเทศมาเลเซียในขณะที่เขาได้ก้าวไปอีกขั้นในการส่งเสริม การท่องเที่ยวในเมืองและมิตรภาพระหว่างกัน

ในเดือนตุลาคม พ.ศ. 2551 วงศ์ศักดิ์ ได้รับการเลื่อนตำแหน่งเป็นผู้อำนวยการองค์การบริหารกรุงเทพมหานคร

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒, เล่ม ๑๒๖ ตอนที่ ๑๖ ข หน้า ๔, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๑๙, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๔ ตอนที่ ๑๕๘ ง ฉบับพิเศษ หน้า ๒๒, ๑๔ สิงหาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๒๒ ตอนที่ ๑๖ ข หน้า ๒, ๒๓ กันยายน ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๗ ตอนที่ ๔ ข หน้า ๓๔๒, ๒๒ กุมภาพันธ์ ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี, เล่ม ๑๒๔ ตอนที่ ๔ ข หน้า ๔๑, ๒ พฤษภาคม ๒๕๕๐
# อิมราน อับบาส
ซัยยิด อิมราน อับบาส นักวี  (เกิด 15 ตุลาคม ค.ศ. 1982) หรือชื่อในวงการคือ อิมราน อับบาส  เป็นนักแสดงและนายแบบชาวปากีสถาน ผู้ทำงานด้านโทรทัศน์อูรดูเป็นหลัก อับบาสเริ่มงานแสดงครั้งแรกในเรื่อง Umrao Jaan Ada (2003) และได้รับการยอมรับหลังจากแสดงเป็นฮัมหมัด รซา ในซีรีส์ Khuda Aur Muhabbat (2011) จากนั้นแสดงเป็นอดีลในเรื่อง Dil-e-Muztar (2013) ซึ่งทำให้เขาได้รับการเสนอชื่อเข้าชิงรางวัลฮัมอะวอดส์ สาขานักแสดงนำชายอดเยี่ยม ในปี 2014 เขาเปิดตัวระดับบอลลีวูดในภาพยนตร์สยองขวัญของวิกรม ภัฏฏ์ ในเรื่อง Creature 3D  ผลงานอื่น ๆ ที่โดดเด่นเขาได้แก่ Akbari Asghari (2011), Mera Naam Yousuf Hai (2015), Tum Kon Piya (2016), Mohabbat Tumse Nafrat Hai (2017) และ Koi Chand Rakh (2018)

 ชีวิตช่วงแรก 
อับบาสเกิดวันที่ 15 ตุลาคม ค.ศ. 1982 ที่อิสลามาบาด ในครอบครัวซัยยิด เขาเป็นผู้สืบสันดานจากอะลี อัล ฮาดี พ่อของเขา ซัยยิด ซัลฟิการ์ ฮุซัยน์ นักวี เป็นวิศวกรรมโยธาที่ประเทศซีเรีย ครอบครัวของเขาย้ายจากลัคเนาไปยังลาฮอร์ ในระหว่างการแบ่งแยกปากีสถานออกจากอินเดียเมื่อปี 1947 และย้ายไปอิสลามาบาดในปี 1965 อับบาสเป็นบุตรคนสุดท้องในจำนวนหกคน เขาสำเร็จการศึกษาที่วิทยาลัยศิลปะแห่งชาติ สาขาสถาปัตยกรรม

 การทำงาน 
อับบาสเริ่มอาชีพนายแบบเมื่ออายุ 20 ปี เขาปรากฏทางโทรทัศน์ครั้งแรกในเรื่อง Umrao Jaan Ada (2003) และมีผลงานอื่น ๆ ตามมาอีกมากมาย ทั้งภาพยนตร์และโทรทัศน์ของปากีสถาน รวมถึงอุตสาหกรรมภาพยนตร์บอลลีวูดด้วย
# Areobiotrematidae
Areobiotrematidae เป็นวงศ์ของหนอนตัวแบนที่อยู่ในอันดับ Azygiida

สกุลวงศ์นี้ ได้แก่:
 Areobiotrema
# Ancylodiscoididae
Ancylodiscoididae เป็นวงศ์ของหนอนตัวแบนที่อยู่ในอันดับ Dactylogyridea.

สกุลในวงศ์นี้ ได้แก่:
 Anchylodiscus Johnston & Tiegs, 1922
 Ancylodiscoides Yamaguti, 1937
 Bagrobdella Paperna, 1969
# Anoplodiscidae
Anoplodiscidae เป็นวงศ์ของหนอนตัวแบนที่อยู่ในอันดับ Gyrodactylidea.

สกุลในวงศ์นี้ ได้แก่:
 Anoplodiscus Sonsino, 1890 Sonsino (P.). — D’un nouveau Trématode recueilli sur le Pagrus orphus. Archives Italiennes de Biologie, XV, 1891, p. 147-148 (preliminary note in : Proc.-verb. Soc. Toscana di Sc. Naturali, VII, 1890, p. 172).
# Amphibdellatidae
Amphibdellatidae เป็นวงศ์ของหนอนตัวแบนที่อยู่ในอันดับ Dactylogyridea.

สกุลในวงศ์นี้ ได้แก่:
 Amphibdella Chatin, 1874
 Amphibdelloides Price, 1937
# Acoleidae
Acoleidae เป็นวงศ์ของหนอนตัวแบนที่อยู่ในอันดับ Cyclophyllidea

สกุลในวงศ์นี้ ได้แก่:
 Acoleus Fuhrmann, 1899
 Diplophallus Fuhrmann, 1900
 Himantocestus Ukoli, 1965
# แฟนผมเป็นประธานนักเรียน
แฟนผมเป็นประธานนักเรียน  เป็นละครชุดที่ออกอากาศในปี พ.ศ. 2565-2566 นำแสดงโดย นรวิชญ์ ฐิติเจริญรักษ์ (เจมีไนน์) และ ณัฐวรรธน์ จิโรชน์ธิกุล (โฟร์ท) ซีรีส์เรื่องนี้สร้างจากนวนิยายชื่อเดียวกันของพฤษภา

ซีรีส์นี้กำกับโดย กรพรหม นิยมศิลป์ และผลิตโดย จีเอ็มเอ็มทีวี ซีรีส์เป็นหนึ่งใน 22 โปรเจ็กต์ละครปี 2565 ที่ จีเอ็มเอ็มทีวี เปิดตัวในงาน "GMMTV 2022 Borderless" ในวันที่ 1 ธันวาคม 2564  เริ่มออนแอร์เมื่อวันที่ 2 ธันวาคม 2565 และสิ้นสุดการออนแอร์เมื่อวันที่ 24 กุมภาพันธ์ 2566 รับชมบนแพลตฟอร์มออนไลน์ได้ทางวิว 

 นักแสดง 
 นักแสดงหลัก 

 นรวิชญ์ ฐิติเจริญรักษ์ (เจมีไนน์) รับบท ติณณ์ (ติณณภพ จิราวัฒนากุล)
 ณัฐวรรธน์ จิโรชน์ธิกุล (โฟร์ท) รับบท กันต์ (กันตพล วงศ์วิทยา)

 นักแสดงสมทบ 
 ธนวินท์ ผลเจริญรัตน์ (วินนี่) รับบท วิน
 กิตติภพ เสรีวิชยสวัสดิ์ (สตางค์) รับบท ซาวด์
 ภาคิน คุณาอนุวิทย์ (มาร์ค) รับบท ทิวสน
 อรัญญ์ อัศวสืบสกุล (ฟอร์ด) รับบท ปอ (ปรวี)
 พัสธร กุลกั้ง (กัปตัน) รับบท โย (โยธี)
 ทีปกร ขวัญบุญ (พร้อม) รับบท พัด (พชร)
 ณภัทร พัชรชวลิต (อั๋น) รับบท ขจร
 พิจิกา จิตตะปุตตะ (ลูกหว้า) รับบท กิ๋ม / แม่กันต์ (รัชนีย์ วงศ์วิทยา) 
 สโรชา วาทิตตพันธ์ (เต๋า) รับบท แม่ติณณ์ (พจนีย์ จิราวัฒนากุล)
 โกสินทร์ ราชกรม (โก) รับบท พ่อติณณ์
 ฐกร พรหมสถิตกุล (ล็อตเต้) รับบท พี่ยักษ์

 นักแสดงรับเชิญ 
 อภิชญา กำเนิดศิริกุล (อะตอม) รับบท นุ๊ก
 ศิวกร เลิศชูโชติ (กาย) รับบท พิธีกร Hot Wave
 จิรภัทร อุตมานันทน์ (ขุนโน้ต) รับบท เดชา
 กิตติพัทธ์ ชลารักษ์ (กอล์ฟ)

 เพลงประกอบซีรีส์ 
+ ตอน ชื่อเพลง ศิลปิน อ้างอิง1 อยากร้องดังดัง 
(I Want To Scream Out Loud)

(Cover Ver.)   น้ำลาย (Saliva)
(Cover Ver.)  2 ข้างกัน (City)
(Cover Ver.)  3 อีกนิด (Come Closer) อรัญญ์ อัศวสืบสกุล (ฟอร์ด) 4 ไหล่เธอ 
(You're Got Ma Back)  5ฟัง (Listen)
(Cover Ver.)6เพื่อนเล่นไม่เล่นเพื่อน 
(Just Being Friendly) (Cover Ver.)7ง้อว (Smile Please)8เพื่อนเล่นไม่เล่นเพื่อน 
(Just Being Friendly) (Cover Ver.)ณัฐวรรธน์ จิโรชน์ธิกุล
(โฟร์ท)เพื่อนเล่นไม่เล่นเพื่อน Cover by Fourth | แฟนผมเป็นประธานนักเรียน My School President สืบค้นเมื่อ 2023-02-049ถ้าไม่ใช่ 
(No One Else Like Me)กิตติภพ เสรีวิชยสวัสดิ์ (สตางค์)เพลงรัก (Hook)นรวิชญ์ ฐิติเจริญรักษ์ (เจมีไนน์)10พูดได้ไหม 
(Let Me Tell You)ณัฐวรรธน์ จิโรชน์ธิกุล (โฟร์ท)11รักษา (Healing)12ก้อนหินกับดวงดาว 
(Rock & Star)ณัฐวรรธน์ จิโรชน์ธิกุล (โฟร์ท)แค่ครั้งเดียว 
(Once Upon a Time)1 
(Our Skyy)รักหน้าตาเหมือนเธอไหม
(Love Love Love)นรวิชญ์ ฐิติเจริญรักษ์ (เจมีไนน์)2 
(Our Skyy)รักคู่ขนาน
(Multi-Love)นรวิชญ์ ฐิติเจริญรักษ์ (เจมีไนน์)ณัฐวรรธน์ จิโรชน์ธิกุล (โฟร์ท)ธนวินท์ ผลเจริญรัตน์ (วินนี่)กิตติภพ เสรีวิชยสวัสดิ์ (สตางค์)ภาคิน คุณาอนุวิทย์ (มาร์ค)อรัญญ์ อัศวสืบสกุล (ฟอร์ด)

 รางวัล 
 ปี รางวัล สาขาที่เข้าชิง เสนอชื่อเข้าชิง ผลการตัดสิน 2566 Kazz Awards 2023 Most Trending on Social Media ทีมนักแสดงจากซีรีส์ แฟนผมเป็นประธานนักเรียน 

 หมายเหตุ
# Acrobothriidae
Acrobothriidae เป็นวงศ์ของหนอนตัวแบนที่อยู่ในอันดับ Spathebothriidea

สกุลในวงศ์นี้ ได้แก่:
 Bothrimonus Duvernoy, 1842
 Cyathocephalus Kessler, 1868
 Didymobothrium Nybelin, 1922
 Diplocotyle Diesing, 1850
 Diplocotyle Krabbe, 1874
# โมโนโนเกะ
โมโนโนเกะ  เป็นซีรีส์อนิเมะโทรทัศน์ญี่ปุ่นกลุ่มล้ำยุค ผลิตโดยสตูดิโอโทเอแอนิเมชัน เป็นภาคแยกของซีรีส์อนิเมะร่วมเรื่องสยองขวัญ อายากาชิ: ซามูไรฮอร์เรอร์เทลส์ ในปี พ.ศ. 2549 โมโนโนโกะ เป็นเรื่องราวของคนขายยาซึ่งได้เผชิญหน้ากับเรื่องเหนือธรรมชาตินับไม่ถ้วน เรื่องราวของโมโนโนเกะเกิดขึ้นระหว่างปลายยุคเอโดะและยุคเมจิของญี่ปุ่น ซึ่งมีระบบสี่ชนชั้น ซามูไรเป็นชนชั้นสูงสุด และพ่อค้า (เช่นตัวคนขายยา) อยู่ในชนชั้นที่ต่ำที่สุด มีเพียงซามูไรเท่านั้นที่ได้รับอนุญาตให้พกดาบ ซึ่งเป็นเหตุผลว่าทำไมตัวละครหลายตัวจึงตกใจที่คนขายยาพกดาบ
# ข้าวยาคู
ข้าวยาคู เป็นขนมไทยชนิดหนึ่ง ที่นำข้าวอ่อนนำมาตำให้เม็ดแหลก แล้วกรองเอาส่วนที่เป็นน้ำมาต้มกับน้ำตาล ทำให้มีลักษณะคล้ายแป้งเปียกสีเขียวอ่อน เมื่อกินอาจราดหน้าด้วยน้ำกะทิเล็กน้อยหรือใส่มะพร้าวอ่อนก็ได้

ประวัติ
ข้าวยาคูอาจถือว่าเป็นขนมไทยที่มีความเก่าแก่ที่สุด มีความเกี่ยวข้องกับความเชื่อทางพระพุทธศาสนา คำว่า "ยาคู" มาจากภาษาบาลีว่า "ยาคุ" ตามความเชื่อที่ปรากฏในพระไตรปิฎกที่กล่าวถึงที่มาของข้าวยาคูว่าพราหมณ์คนหนึ่งนำข้าวยาคูมาถวายพระพุทธเจ้า ผลบุญจึงส่งให้เป็นผู้รู้ธรรมองค์แรก ชาวพุทธส่วนหนึ่งจึงเชื่อว่า อานิสงส์ของการให้ทานข้าวยาคูหรือให้ข้าวยาคูแก่ผู้อื่น คือการให้อายุ วรรณะ สุข กำลัง และปฏิภาณผู้มีปัญญา ในหลายพื้นที่ของประเทศไทยมีประเพณีกวนข้าวยาคู ชาวบ้านจะช่วยกันกวนข้าวยาคู

ใน ไตรภูมิพระร่วง วรรณกรรมสมัยสุโขทัย ปรากฏในเนื้อหาส่วนที่ว่าด้วยเรื่องของพระเจ้าอโศกมหาราช กล่าวถึงพระนางอสันธิมิตตาถวายจังหันแด่พระสงฆ์ ว่า "นางจิงแต่งจังหันแลเข้ายาคูอีกสรรพาหารแลหมากพลู อังคาสแด่พระสงฆ์ทั้งหลาย" ในวินัยปิฎกและพระสูตรอังคุตตรนิกาย กล่าวว่า ข้าวยาคูมีประโยชน์ 5 ประการ คือ ช่วยบรรเทาความหิว บรรเทาความกระหาย ทำให้ลมเดินสะดวก ช่วยชำระลำไส้ และช่วยย่อยอาหาร

ใน กำสรวลสมุทร วรรณกรรมสมัยอยุธยาตอนต้น กล่าวถึงการกินข้าว ยาคูว่าไม่อิ่มท้องเหมือนการกินข้าวที่เป็นอาหารมื้อหลัก ความว่า

พระบาทสมเด็จพระจุลจอมเกล้าเจ้าอยู่หัวมีพระบรมราชาธิบายว่าข้าวยาคูเป็นอาหารที่รับมาจากวัฒนธรรมอินเดียหรือของพราหมณ์